Voel jy dat jou laste te swaar druk? Kniel dan neer! Want met elke neerkniel sal jou las ligter word! Vertel God alles. As jy Hom al die stukke gee, wil Hy jou gebroke hart heelmaak! Louis Geldenhuys deel persoonlike nuwe enkelsnit,VLAMME! | Plectrum
February 11, 2020 February 12, 2020 Plectrum afrikaans, louis geldenhuys, onafhanklik, vlamme
Dit is nie sommer enige kunstenaar wat ’n hartroerende ballade met oortuiging kan weergee nie. Gelukkig het Louis Geldenhuys reeds menigmaal in die verlede bewys dat hy presies weet hoe om sy strelende stem met luisteraars se harte te laat praat.
VLAMME, sy nuutste enkelsnit, gaan oor verlange en die treffende manier waarop dit weergegee word, en sal jou met ’n knop in die keel laat wegstap. “Soms mis jy iemand so baie dat jy hom of haar raaksien in alles,” deel hy. “Dié liedjie vertel die verhaal van ’n persoon wat iemand mis en geen antwoorde het oor wat van daardie mens geword het nie.”
Die sanger, wat op Valentynsdag saam met Nádine en ander kunstenaars op ’n Rugby Theme-bootreis na die Portugese eilande vertrek, verklap dat sy vorige popsnit – ENGEL – baie goed ontvang is en steeds gereeld op radiostasies landswyd gespeel word. Die musiekvideo, deur Fathom Media in Randburg verfilm, is ook gereeld te sien op televisiekanale soos kykNET NOU en VIA.
Laai die album hier af: Apple Music
Hy beplan verder aan ’n nuwe album en ’n moontlike toer saam met Country Koors. Hy oorweeg dit sterk om sy Dramastudies voort te sit en is besig om sy graad in Engelse Onderrig te voltooi.
VLAMME is ’n hoendervleismooi, meesleurende ballade, wat jou lank sal bybly. Dit sal jou wegvoer na die verlede, laat verlang na diegene wat jy verloor het en die mooi herinneringe in jou lewe laat koester soos net Louis Geldenhuys se musiek kan.
← PROGRESSION – Rise in Red se derde enkelsnit
Sincerely Anne se nuutste enkelsnit – She’s on Fire →
January 29, 2020 January 30, 2020 Plectrum